
Ministru kabineta noteikumi Nr. 191
Rīgā 2026. gada 14. aprīlī (prot. Nr. 20 1. §)
Grozījumi Ministru kabineta 2016. gada 31. maija noteikumos Nr. 328 "Noteikumi par mikroaizdevumiem, starta un izaugsmes aizdevumiem"
Izdoti saskaņā ar Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 14. punktu, Attīstības finanšu institūcijas likuma 12. panta ceturto daļu un Eiropas Savienības fondu 2021.–2027. gada plānošanas perioda vadības likuma 19. panta 14. punktu
· Izdarīt Ministru kabineta 2016. gada 31. maija noteikumos Nr. 328 "Noteikumi par mikroaizdevumiem, starta un izaugsmes aizdevumiem" (Latvijas Vēstnesis, 2016, 106. nr.; 2018, 23., 90., 232. nr.; 2020, 83A., 157. nr.; 2021, 69. nr.; 2023, 184. nr.; 2024, 118. nr.) šādus grozījumus:
· 1. Svītrot 5.3. apakšpunktu.
· 2. Izteikt 5.4. apakšpunktu šādā redakcijā:
· "5.4. darbības programmas "Uzņēmējdarbība un inovācijas" papildinājuma 2.2.1.4.1. apakšaktivitātes "Atbalsts aizdevumu veidā komersantu konkurētspējas uzlabošanai" un 2.2.1.4.2. apakšaktivitātes "Mezanīna aizdevumi un nodrošinājuma garantijas saimnieciskās darbības veicēju konkurētspējas uzlabošanai" ietvaros atmaksāto līdzekļu publiskais finansējums 4 500 000 euro apmērā;".
· 3. Papildināt ar 5.6. apakšpunktu šādā redakcijā:
· "5.6. 3.1.1.4. pasākuma ietvaros atmaksāto līdzekļu publiskais finansējums līdz 8 600 000 euro;".
· 4. Papildināt ar 5.7. apakšpunktu šādā redakcijā:
· "5.7. 1.2.3.3. pasākuma ietvaros atmaksāto līdzekļu publiskais finansējums līdz 9 000 000 euro."
· 5. Izteikt 7.6. apakšpunktu šādā redakcijā:
· "7.6. šo noteikumu 5.4. apakšpunktā minētais atmaksātais publiskais finansējums saskaņā ar programmas rādītāju novērtējumu, kas veikts atbilstoši Attīstības finanšu institūcijas likuma 12. panta trešajai daļai."
· 6. Izteikt 11.2. apakšpunktu šādā redakcijā:
· "11.2. alkohola tirdzniecībai (NACE 2.1. redakcijas grupa 46.34 "Dzērienu vairumtirdzniecība" un grupa 47.25 "Dzērienu mazumtirdzniecība");".
· 7. Izteikt 11.3. apakšpunktu šādā redakcijā:
· "11.3. tabakas izstrādājumu ražošanai un tirdzniecībai (NACE 2.1. redakcijas 12. nodaļa "Tabakas izstrādājumu ražošana", grupa 46.35 "Tabakas izstrādājumu vairumtirdzniecība" un grupa 47.26 "Tabakas izstrādājumu mazumtirdzniecība");".
· 8. Izteikt 11.4. apakšpunktu šādā redakcijā:
· "11.4. ieroču un munīcijas tirdzniecībai (NACE 2.1. redakcijas grupa 47.63 "Sporta aprīkojuma mazumtirdzniecība");".
· 9. Izteikt 11.5. apakšpunktu šādā redakcijā:
· "11.5. azartspēlēm un derībām (NACE 2.1. redakcijas 92. nodaļa "Azartspēles un derības");".
· 10. Izteikt 11.7. apakšpunktu šādā redakcijā:
· "11.7. finanšu un apdrošināšanas darbībai (NACE 2.1. redakcijas L sadaļa "Finanšu un apdrošināšanas darbības"), izņemot finanšu tehnoloģiju uzņēmumus jeb tādus uzņēmumus, kas attīsta jaunus biznesa modeļus, iedzīvina inovācijas, veido jaunus finanšu produktus un pakalpojumus, pilnveido pakalpojumu sniegšanas veidus un biznesa modeļus;".
· 11. Izteikt 11.8. apakšpunktu šādā redakcijā:
· "11.8. operācijām ar nekustamo īpašumu (NACE 2.1. redakcijas M sadaļa "Operācijas ar nekustamo īpašumu", grupa 68.1 "Operācijas ar savu nekustamo īpašumu un būvniecības projektu attīstīšana" un grupa 68.31 "Starpniecības pakalpojumi operācijās ar nekustamo īpašumu");".
· 12. Izteikt 27.2. apakšpunktu šādā redakcijā:
· "27.2. 1.2.3.3. pasākuma ietvaros un tāda atbalsta ietvaros, kas sniegts, izmantojot šo noteikumu 5.4. apakšpunktā minēto finansējumu, – ne agrāk kā septiņus gadus pirms pieteikuma iesniegšanas sabiedrībā Altum."
· 13. Izteikt 36. punktu šādā redakcijā:
· "36. Atbalsta sniedzējs un saimnieciskās darbības veicējs ievēro normatīvos aktus par de minimis atbalsta uzskaites un piešķiršanas kārtību. Saimnieciskās darbības veicējs iesniedz sabiedrībā Altum informāciju par saimnieciskās darbības veicējam iepriekšējos trijos gados no atbalsta piešķiršanas dienas piešķirto de minimis atbalstu viena vienota uzņēmuma līmenī, sagatavojot veidlapu par sniedzamo informāciju de minimis atbalsta uzskaitei un piešķiršanai."

